
PROME MINISTER Evelyn Wever-Croes 


Asunto General, Innovacion, Organisacion Gubernamental, Infrastructura y Planificaci torial 














Mescos cu tur sindicado, 


GOBIERNO KIER PA E RECORTE DI 12.6 
PASA PA PASADO 


“"Mi ta propone pa nos warda den trankilidad y mantene calma, 
pasobra e decision no ta den man di Gobierno di Aruba” 





Dialuna mainta 22 di november Gobierno di Aruba a reuni cu 
lidernan sindical y comercial pa trata e tema di e situacion 
financiero di Aruba, recorte di 12.6% y update di Landspakket. 
Banda di un presentacion, esnan presente tambe tabatin 
oportunidad pa haci pregunta. Prome Minister Evelyn Wever - 
Croes a enfatisa cu ta den man di Hulanda pa tuma e decision 
di kico por haci tocante e recorte di 12.6%. Gobierno, mescos 
cu sindicatonan, ta desea pa E 12.6 % pasa pa pasado, pero 
mester warda contesta di Hulanda. 


Na e momento aki Aruba su recuperacion economico ta È BINI ; 
cogiendo forsa y nos ta na un etapa crucial. Mas aerolinea y ge 

mas turista ta havando confiansa den Aruba v si tur cos sigui 
asina nos lo cera afia cu un recuperacion di nos turismo di 
73%. Pa otro afia si cos sigui manera cu e barco cu yama 
Aruba ta nabegando, por alcansa 100% di recuperacion di nos 
turismo den e prome mita di 2022. Despues di un tempo lo 
logra alcansa e nivel di crecemento economico/GDP manera e 
tabata prome cu e pandemia. V despues di un tempo por logra 
mira entradanan pa Gobierno na nivelnan manera cu tabata 
prome cu pandemia. 





Prome Minsiter a duna di conoce cu Gobierno a ricibi hopi 
menasa y critica. Pero ta reconoce tambe cu sin cooperacion 
pa yuda baha gasto di Gobierno, lo no a haya e confiansa 
rapido di Hulanda pa fia loke mester a fia. E fiansa tabata 
necesario pa henter e pais sigui draai, pa yuda esnan mas 
afecta den nos comunidad y comercio pa nan tene mas hende 
cu ta posibel na trabou. 





Dialuna 22 November 2021 A 


Continuacion GOBIERNO KIER PA E RECORTE DI 12.6 PASA PA PASADO... 








Premier a accentua cu e sacrificio aki di nos tur, e solidaridad 
colectivo di empleadonan di gobierno y companianan ta algo 
historico y den circumstancianan nunca antes experiencia. E 
ta algo cu nos mester keda recorda pa semper como pais. 
Pues hunto uni y haciendo sacrificio, nos a logra stabilisa e 
riesgonan financiero, economico, social y di salud. Ta asina a 
logra cu Aruba por a traha su fundeshi pa recupercion. 


'Awe e circumstancianan no ta ideal ainda. E unico forsa pa 
mantene e barco cu yama Aruba pa sigui nabega den olanan 
halto y den direccion corecto, ta nos forsa di union y solidaridad. 
Nos por mira con den otro paisnan, especialmente paisnan 
mas grandi cu nos, esaki ta dificil pa logra", Prome Minister a 
remarca 





Prome Minister a enfatisa: “Ta sumamente importante awor 
ainda pa ayudo di Hulanda continua, y si mester tuma 
decision dificil un biaha mas, lo tume, semper pa proteha e 
bienestar general di nos comunidad. Den e etapa crucial aki 
ta solamente si e recuperacion sigui, nos ta logra stabilisa nos 
situacion financiero pa responde na e exigencianan di Hulanda 
y despues pa nos normalisa. 





Si awor pone na peliger e recuperacion cu instabilidad, e barco 
cu yama Aruba tin chens cu e no por sali di e olanan bruto y e 
no ta yega su destino. Pero mi tin confiansa cu den e reunion 
lidernan sindical y comercial, nos lo logra comprension y 
cooperacion solidario pa uni nos pa conserva e progreso cu 
nos ta logrando te cu awor'. 





E total cu a presta di Hulanda te cu awo ta 900 miyon y 177 
miyon adicional pa por a paga debe y ta calcula cu mester 300 
miyon mas den e 6 lunanan nos dilanti. Esaki ta pone e total cu 
Pais Aruba lo fia di Hualnda na 1377 miyon florin. 


Prome Minister a duna di conoce cu 22 di october a haci 
peticion na Hulanda pa limita e recorte na mita, di 12.6%, pa 
6,3% na 2022. E ultimo notificacion cu Gobierno a ricibi tabata 
siman pasa diamars indicando cu e peticion ta na CAFT y 
Gobierno ta pendiente di nan contesta. Gobierno a spera e 
contesta prome cu 26 di november pero esaki no ta e caso 
mas y probablemente, segun Prome Minister, e contesta lo 
drenta pa e siguiente Conseho di Minister di Reino cu ta 17 
di december. Unabes ricibi contesta, Gobierno lo informa 
sindicatonan di esaki. 











Terminando Prome Minister a bisa: 'Mi ta propone pa nos 
warda riba esey trankil y mantene nos mes calma, pasobra e 
decision no ta den Gobierno di Aruba su man. Ta importante 
pa tur gremio sa cu locual cu Gobierno kier ta pa e recorte 
pasa pa pasado y pa cada empleado publico y semi publico 
por haya locual cu e ta traha pe y locual cu e merece di haya. 

Gobierno di Aruba: 
PROGRAMA DI GOBERNACION 2021-2025 
ARUBA MESTER DI NOS TURI 


Dialuna 22 di November, Gabinete VVever- 
Croes a firma e programa di Gobernacion 
'Aruba mester di nos tur pa gobernacion 
2021-2025. Tur Minister tavvata presente na e 
ocasion aki. Desde awe, dialuna e programa 
di gobernacion lo ta disponibel pa henter nos 
comunidad. 


Despues di 2 luna di gobernacion, 
exactamente 63 dia despues cu a huramenta, 
Ministernan di Gabinete Wever-Croes a 
entrega nan vision pa e siguiente temporada 
di gobernacion. 


Cu e periodo di e gobernacion nobo, Pais 
Aruba ta dirigi su vision riba prosperidad 
sostenibel cu e meta pa ofrece nos 
ciudadanonan un calidad di bida digno. E 
vision, meta- y puntonan di salida ta dirigi di 
tal forma cu su implementacion ta cuadra cu 
e metanan di desarovo (SDG's). 


Pa realisa obhetivonan den e proximo 
periodo di 2021-2025, Gabinete Wever- 
Croes II, cu ta consisti di un coalicion entre 
partidonan Movemiento Electoral di Pueblo v 
Raiz, Aruba henter por conta cu lo concentra 
su empefionan tanto den cada ministerio 
como e cooperacion estrecho riba nivel 
inter-ministerial cu lo ta e base pa brinda 
Pais Aruba un Gobierno solido y stabil. 
E compromiso pa sirbi nos Pais ta ancra 
den nos curazon y e realisacion di esaki ta 
ancra den nos cooperacion. E yabi pa exito 
ta den promove colaboracion, cooperacion 
y participacion di tur esnan envolvi fihando 
riba metanan comun pa resolve problema y 
enfrenta retonan. 


Nos ta consciente cu e retonan ta grandi, 
y oportunidadnan ta menos, pero e forsa 
di creatividad y e forma innovador di 
ciudadanonan di nos pais, lo ta nos yabi 
pa exito. Consciente cu un actitud negativo 
ta laga bo mira solamente reto y problema 
y cu un actitud positivo ta laga bo mira mas 
oportunidad y solucion, nos ta enfrenta e 4 
añanan nos dilanti cu positivismo. 


Vision, determinacion y curashi di henter nos 
comunidad, lo hiba nos riba e caminda di 
progreso y bienestar, cu un economia mas 
fuerte y resiliente, y un autonomia aun mas 
fuerte. 























PROGRAMA DI 
A GOBERNACIÓN 
| 2021-2025 


A MILI la 2 INA ct my 
Aruba mestel 


els re FE vi 
di nos tur. 

Dangui Oduber 








Diasabra Minister di Turismo y Salud Publico Sr. Dangui 
Oduber a yega Aruba riba e vuelo inaugural di Frontier Airlines 
cu a yega for di Miami. Minister Oduber a expresa di ta hopi 
contento di por a experencia henter e proceso di Miami te cu 
na Aruba. Esaki a sosode hunto cu un delegacion di AAA y ATA d 4 y 
cu tambe tabata abordo di Frontier Airlines. AS. 1,1 
È KATA FRONTIER 
E mandatario a comenta cu ya pa hopi tempo caba Ministerio 
di Turismo v e team di Aruba Airport Authoritv tabata den 
negociacion pa por a vega na un acuerdo cu Frontier Airlines, 
pa lansa e vuelo inaugural aki. Frontier Airlines su base ta na 
Denver, Colorado y nan lo ta uzando Miami como un hub pa 
bin Aruba. Nan tin mas di 100 ruta di cual 30 ruta ta conecta 
cu Aruba, awor nos localnan por haci uzo di e servicionan di 
Frontier Airlines y bula na un manera mas economico. Segun 
e mandatario esaki ta cuadrando cu e vision cu gobierno tin 
pa diversifica mercado den e mercado grandi na Merca y no ta 
descarta cu pronto por tin vuelo directo for di Denver. 





Minister Oduber a menciona cu e cifranan di turismo cu 
ta proyecta pa afia 2022 ta mustra hopi positivo, segun e 
mandatario e cantidad di asiento disponibel pa afia 2022 ta 
mustra cu lo surpasa esun di afia 2019 cu tabata un afia record 
pa Aruba su turismo. E vuelo inaugural aki ta demostra e 
confiansa cu Frontier Airlines tin den Aruba como pais, apesar 
cu mundo ta pasando den temponan dificil door di e pandemia 
tin un aerolifia cu a dicidi di habri un ruta nobo. 


Frontier Airlines ta e aerolifia mas “green” di Merca, nan ta 
enfoca hopi riba cuida y proteha naturalesa. Nan tin un flota 
di 100 avion nobo di Airbus A-320 Neo den nan servicio, e 
avionnan aki ta uza menos carbon den comparacion cu otro 
avion jet. Segun Minister Dangui Oduber gobierno su vision y 
maneho ta basa riba turismo sostenibel y Frontier Airlines su 
filosofia ta cuadra cu esaki. 


Cada un di e avionnan di Frontier Airlines tin un diseño diferente 
na e rabo di avion. Cada un tin un pintura riba e rabo di diferente 
animalnan cu ta wordo menasa. Nan ta sirbi pa educa nos riba 
e animal mamifero of parhanan cu ta core peliger di extincion. 
Aruba pronto lo tin su mesun parha riba un di e avionnan di 
Fontier Airlines, esaki lo bay yama “Kiki e Prikichi” 

9:00 am - 12.00 pm 


W STATUS APARTE 


Aruba ta di nos tur 








LL 


E aña aki Aruba ta conmemora 35 aña 
di Status Aparte den Reino Hulandes. 


Un Status Aparte cu a bira realidad danki na e 


Union ta e elemento union di henter e pueblo Arubano. 
A ji | Pa conmemora e fecha historico aki Gobierno 
esencial pa e formacion di Aruba ta organisa 
di Aruba su fortalesa, . Conferencia 
i “35 aña di Status Aparte — Aruba 
Y lo sigui garantiza un | ta di nos tur” 


futuro Positivo! 


COMPAÑA NOS Y SINTONISA LIVE: 


mima 


Gabinete Wever-Croes 








Fabien Aruba! 





Gabinete Wever - Croes II 

Rocco Tjon 








Minister Rocco Tjon: 











Diasabra mainta, durante dia internacional di Derecho di 
Mucha, Minister di Husiticia v Asuntonan Social Sr. Rocco Tjon 
hunto cu coleganan Minister President Sra. Evelyn Wever- 
Croes y Minister di Ensefiansa y Deporte Sr. Endy Croes a 
uni na e marcha titula “Marcha pa nos Derecho' pa asina 
trece conscientisacion como tambe enfatisa e importancia di 
e derechonan fundamental di cada mucha y hoben na Aruba y 
rond mundo. 


Riba “Dia Internacional Di Derecho Di Mucha” e Mandatarionan 
a marcha hunto cu e muchanan di e scolnan basico cu a 


participa pa nan derechonan. E dia aki a wordo celebra den 
loke ta e “Siman di Lantamento di Mucha' cual a wordo 
introduci na Aruba na afia 2018. Gobiemo a scohe e siman aki 
en conexion cu dia Internacional di Derecho di Mucha. Aruba 
a uni su mes na e fiesta mundial aki unda cu mundo henter 
a para keto na e momento historico cu a tuma lugar 32 afia 
pasa, caminda lidernan mundial a yega na un acuerdo den un 
asamblea general di Nacionnan Uni cu globalmente lo proteha 
e bienestar di cada mucha pa medio di e Tratado di Derecho 
di Mucha. 

Continuacion RIBA DIA INTERNACIONAL DI DERECHO DI MUCHA.... 


Na afia 2001 Aruba tambe a firma e tratado di Nacionnan Uni, 
haciendo un compromiso pa proteha, di un forma mas completo 
posibel, tur mucha pa medio di e diferente articulonan specifica 
den e dos tratadonan. Na mes momento Aruba a forma un 
comision pa trata esaki, cual ta consisti di tur representantenan 
di e diferente fundacionnan na Aruba cu ta traha pa percura cu 
tur e derechonan haya e balor necesario. Durante e marcha 
por a mira diferente borchi cu 40 di e 54 articulonan cu ta 
delinea exactamente kico ta derechonan di cada mucha. 
Cada fundacion cu ta parti di e comision aki tambe tawata tey 
presente pa asina brinda informacion na tur esnan presente. 



























Por ultimo, e Mandatario a duna un danki na tur e scolnan, 
muchanan, fundacionnan y coleganan cu a lanta mainta 
trempan pa asina participa activamente na e marcha aki. 
Tambe a duna un danki na tur e fundacionnan cu ta traha 
duro y incansablemente pa brinda e atencion debido na tur e 
derechonan di mucha. 

MINISTER Endv Croes 

Enseñansa y Deporte 








MINISTER DI ENSEÑANSA Y DEPORTE ENDY 
CROES A RICIBI BISHITA DI PELOTERONAN 
CHADWICK TROMP $ RANDOLPH 


ODUBER 








Diahuebs ultimo merdia Minister Endy Croes a ricibi bishita 
di e pelotero profesional di ‘Major League' e hoben Chadwick 
Tromp cu ta forma parti di ekipo di Atlanta Braves como 
catcher. Tambe presente durante e encuentro ameno tabata ex 
- pelotero profesional di ‘Major League' sr. Randolph Oduber, 
sr. Milton Croes y sr. Lyrick Pourier. 


Durante e reunion a elabora riba e Fundacion Thrive Aruba di 
sr. Randolph Oduber y Fundacion sr. Chadwick Tromp cu fin di 
luna di januari 2022 ta organisa un 'Coaching Convention' pa 
trece tur e coachnan di Aruba hunto primordial e coachnan cu 
ta traha cu mucha. E meta ta pa eleva e nivel di nos coachnan 
y structura esaki pa tin un solo fundeshi y base di e mucha riba 
un bon nivel. 


Durante e 'Coaching Convention' lo trece for di Merca y 
Curagao coachnan hopi popular. 














Un bunita proyecto unda Minister Endy Croes a haya un 
splicacion amplio di nan plannan cu nan kier duna bek na 
comunidad. Minister Endy Croes ta apoya e proyecto y 
iniciativanan bunita asina. 'Por conta cu sosten di Ministerio di 
Deporte' e Mandatario a finalisa. 

En conexion cu dia internacional di mucha, bunita actividad a 
keda presenta den Caya Betico Croes y riba Plaza Padu 





Diasabra ultimo Minister Endy Croes hunto cu colega Minister 
di Husticia y Asuntonan Social sr. Rocco Tjon y Minister 
Presidente sra. Evelyn Wever Croes a participa na e marcha di 
derechonan di mucha cu a tuma luga den Caya Betico Croes. 
E marcha a sali for di Djiespi's Place pasa den caya grandi 
y termina na Plaza Padu. Un mainta yena cu canto, baile, 
informacion y actividadnan popular pa e muchanan. 


E meta di actividad aki tabata marcha pa e derecho fundamental 
di cada mucha y hoben na Aruba y rond mundo y conscientisa 
henter e comunidad riba e derecho di mucha. 

Un grupo di muchanan hopi contento a marcha cu musica 
y borchinan colorido y riba cada borchi tabatin skirbi un di e 
derechonan di mucha. 


'Nos ta hopi contento pa por celebra e dia aki cu e muchanan. 
E dia internacional di derecho di mucha di pa conscientisa 
comunidad riba e derecho cu cada mucha tin. Mucha tin 
derecho na enseñansa mas cu claro nos ta para pa esey 
mescos cu e SDG 4 di e metanan mundial 2030 cu ta papia di 
calidad di enseñansa, esey ta obligacion di nos y mas cu claro’ 
e Mandatario a enfatisa. 


Minister Endy Croes a sigui bisa; mescos cu boso tin e drecho 
na enseñansa di calidad cual ta nos obligacion pa percura pa 
esey boso tin e responsabilidad como mucha pa traha boso 
huiswerk, y educa boso mes y nos lo percura pa e detayesnan. 
Asina nos lo percura pa forma un miho ciudadano pa e 
comunidad di Aruba. 











Alabes e Mandatario ta felicita e comision organisado di e 
bunita evento, tambe ta gradici tur e mayornan, docentenan 
cu a lanta tempran pa compaña e muchanan, IBISA, Cuerpo 
Policial Aruba y tur cu a aporta pa haci e dia aki uno exitoso 
yena cu alegria pa nos muchanan. 


0 

Diasabra ultimo Minister Endy Croes hunto cu Parlamentario 
Shailiny Tromp-Lee tabata presente na Club Caiquetio na 
Paradera p'e anochi final di e prome edicion di ‘Step it Up" 
Un anochi yena cu color, alegria, creatividad, diversidad di 
coreografia. Un total di cuater scol a participa den e anochi 
final, Mon Plaisir College, Scol Practico pa Ofishi (SPO) Sta. 
Cruz, Abraham de Veer School y Maria College MAVO. E 
scolnan a ricibi tayer di tres diferente baile y esaki a wordo 
presenta durante e anochi final. 


Step it Up" ta un proyecto cu a participa den e programa "Pitch 
Time" di CEDE Aruba y ta di hoben pa hoben den cual lo yuda 
e hobennan pa expresa nan mes atrabes di e arte di baile y 
tambe yuda hobennan desaroya nan talento. E mision di e 
proyecto 'Step it up' ta pa duna e materia di CRV como tambe 
arte en general balor na scolnan secundario. 


'Nos ta sostene tipo di proyectonan positivo asina caminda 
hobennan ta haya a traves di coreografia e oportunidad pa 
desayora y expresa nan talentonan', e Mandatario a enfatisa. 
Minister Endy Croes ta felicita e lider di e proyecto, Rafael 
Garcia, e comision organisado, boluntarionan y patrocinado 
cu a haci e proyecto aki posibel y exitoso. Alabes ta gradici 
docentenan, mayornan y e scolnan cu ta permiti e alumnonan 
participa den programanan asina bunita y educativo. Minster 
Endy Croes ta felicita e scol ganador Mon Plaisir College. 

Diadomingo ultimo mainta trempan Minister Endv Croes tabata 
presente na Compleho Deportivo Franklin Barefio pa efectua 
e apertura di campeonato di futbol femenino Division Vouth 
patrocina pa Aruba Bank. E campeonato di division hubenil ta 
uno 6 contra 6 unda tin varios ekipo ta participando. 


A inaugura e campeonato den presencia di hungadornan, 
coachnan, boluntarionan, mavornan como tambe presente 
na e ocasion special aki presidente di AVB, sr. Randolf 
Lacle, Women's Coordinator, sra. Dvane Wiersma, Director 
Tecnico di AVB, sr. Stanlev Menzo, miembronan di bestuur, 
sra. Rosmin Croes, sra. Mildred Wever v representante di 
Aruba Bank, sra. Roxanne Croes. Prome cu e bav over na 
e partido inaugural Britannia vs RCA a Minster Endy Croes y 
representante di Aruba, sra.Roxanne Croes a scop e bala pa 
asina e campeonato por inicia ofialmente 


Minister Endy Croes a expresa di ta contento di por ta presente 
y hiba un discurso na e apertura. Minister Endy Croes a sigui 
bisa cu nos no por lubida cu un luna atras nos seleccion 
femenino U14 a bini bek cu medaya di oro den campeonato 
cual a trece revolucion e seleccion femenino den futbol y 
awe nos ta mira caba diferente ekipo cu a cuminsa competi. 
Ministerio di Deporte ta duna sosten y ta duna aporte. 'Di 
curason nos ta aprecia masha hopi e staf den su totalidad di 
AVB pa lanta mainta trempan y organisa e campeonato, traha 
schedule, percura pa refereenan ta aki y tin un campeonato 
hopi profesional hinca den otro. Esaki ta stimula tambe nos 
hobennan y cu orguyo nos por mira e hobennan y cu orguyo 
por mira cu AVB ta dedica nan tempo, nan pasion den e 
deporte rey, cu ta e deporte di futbol' e Madatario a expresa. 
Minster Endy Croes a finalisa bisando cu por conta cu sosten 
di Ministerio di Deporte y Gabinete Wever — Croes 2 den e 
proximo cuater añanan. Pabien y hopi exito na tur ekipo! 

Xiomara Maduro 
inister di Finansa y Cultura 


6 O O | xiomaramaduro.com 

Departamento di Salud Publico: 
UPDATE 22 DI NOVEMBER 2021 


Segun resumen di awe 7 persona a recupera y un total di 
8 caso nobo di COVID-19 a keda registra di cual 2 ta no- 
residente. E cifranan aki ta representa un ‘Positivity rate’ bou 
di nos residentenan di 10%. 

E cantidad di casonan activo di COVID-19 pa awe ta 169 y 
cantidad di fayecidonan relaciona cu COVID-19 ta 173. Datos 
ta ilustra casonan nobo di COVID cu un average semanal di 











8 
Activo 169 
Positivo 16210 
Vacuna 83424 

ICU 11 
AVA co 3 8 

Mantene 1.5M 
minimo di distancia 


Laba man 


© 


frecuentemente 


17 caso pa dia y un averahe di ‘positivity rate' semanal di 11% 
pa dia. 


Actualmente na Aruba tin 10 persona interna debi na COVID 
di cual den ICU tin 3 persona y riba piso general tin 7. Na 
Colombia tin actualmente 8 persona den ICU y 3 riba piso 
general. 





RESIDENTE NO-RESIDENTE 
6 2 
126 43 
14370 1498 
14666 1544 
170 3 










suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 

, Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 
virus aki na nos isla! 


Pa combati 


Uza tapa boca 
paden di tur luga 

